stanford-oval/wikipedia huggingface dataset:
Laurence Olivier
Yksityiselämä

Vuonna 1930 Olivier meni naimisiin näyttelijä Jill Esmondin kanssa, mutta aloitti suhteen näyttelijä Vivien Leigh’n kanssa Esmondin odottaessa heidän lastaan. Avioliitto päättyi eroon vuonna 1940, ja Olivier meni naimisiin Leigh’n kanssa jo saman vuoden aikana. Hänen intohimoinen ja myrskyinen avioliittonsa Vivien Leigh’n kanssa päättyi eroon vuonna 1960, ja seuraavana vuonna hän meni naimisiin näyttelijä Joan Plowrightin kanssa. Kolmas avioliitto kesti hänen kuolemaansa asti, ja pariskunta sai kolme lasta.
Olivier on kirjoittanut omaelämäkerran Näyttelijän tunnustuksia (Kirjayhtymä 1983, alkuteos Confessions of an Actor, suom. Kaarina Ripatti).
Filmografia

Ystäviä ja rakastajia (Friends and Lovers, 1931)
Keltainen piletti (The Yellow Ticket, 1931)
Perfect Understanding (1933)
Moskovan yöt (Moscow Nights, 1935)
3 viikkoa elonaikaa (21 Days, 1937)
Kuningatar Elisabeth (Fire Over England, 1937)
Lady X:n avioero (The Divorce of Lady X, 1938)
Humiseva harju (Wuthering Heights, 1939)
Q Planes (1939)
Rebekka (Rebecca, 1940)
Lady Hamiltonin rakkaustarina (That Hamilton Woman, 1941)
Henrik V (Henry V, 1944)
Hamlet (Hamlet, 1948)
Kerjäläisooppera (The Beggar's Opera, 1953)
Rikhard III (Richard III, 1955)
Prinssi ja revyytyttö (The Prince and the Showgirl, 1957)
Paholaisen oppipoika (The Devil's Disciple, 1959)
Kun hymy hyytyy (The Entertainer, 1960)
Spartacus (Spartacus, 1960)
Vainottu (The Power and the Glory, 1961)
Koettelemuksen aika (Term of Trial, 1962)
Bunny on kadonnut (Bunny Lake Is Missing, 1965)
Othello (Othello, 1965)
Khartum (Khartoum, 1966)
Kalastajan kengät (The Shoes of the Fisherman, 1968)
Taistelu Englannista (Battle of Britain, 1969)
Kolme sisarta (Three Sisters, 1970)
Nikolai ja Aleksandra (Nicholas and Alexandra, 1971)
Lady Caroline Lamb (1972)
Pirullista peliä (Sleuth, 1972)
Venetsian kauppias (The Merchant of Venice, 1973)
Rakkautta raunioilla (Love Among the Ruins, 1975)
Arvoitusten juna (The Seven-Per-Cent Solution, 1976)
Kissa kuumalla katolla (Cat on a Hot Tin Roof, 1976)
Maratoonari (Marathon Man, 1976)
Betsy (The Betsy, 1978)
Brasilian pojat (The Boys from Brazil, 1978)
Dracula (1979)
Pienet sydämet (A Little Romance, 1979)
The Jazz Singer – tie tähtiin (The Jazz Singer, 1980)
Jumalten taistelu (Clash of the Titans, 1981)
Wagner (1983)
Herra Halpern ja herra Johnson (Mr. Halpern and Mr. Johnson, 1983)
Kaksoisagentti (The Jigsaw Man, 1983)
Bounty – kapina laivalla (The Bounty, 1984)
Eebenpuutorni (The Ebony Tower, 1984)
Erikoisala: murha (A Talent for Murder, 1984)
Kauhua katsomossa (Terror in the Aisles, 1984)
Kuningas Lear (King Lear, 1984)
Directed by William Wyler (dokumentti, 1986)
Sota requiem (War Requiem, 1989)
Sky Captain (Sky Captain and the World of Tomorrow, 2004, arkistomateriaalista)
Aiheesta muualla

Kuvia tai muita tiedostoja aiheesta Laurence Olivier Wikimedia Commonsissa
Laurence Olivier Internet Movie Databasessa. (englanniksi)
Bob Hope

Bob Hope vuonna 1986
Leslie Townes Hope (tunnetaan nimellä Bob Hope, 29. toukokuuta 1903 Eltham, Lontoo – 27. heinäkuuta 2003 Kalifornia) oli englantilaissyntyinen, Yhdysvalloissa uransa tehnyt viihdyttäjä.
Hope muutti perheensä mukana Yhdysvaltoihin nelivuotiaana ja sai Yhdysvaltain kansalaisuuden 17-vuotiaana. Hän esiintyi aluksi vaudevillessa laulavana tanssijana ja myöhemmin radiossa, elokuvissa, televisiossa ja Broadwayllä sekä esiintymiskiertueilla Yhdysvaltain armeijan joukkojen mukana.
Hopen elokuvaura alkoi 1930-luvun puolivälissä, ja kaikkiaan Hope esiintyi yli 180 elokuvassa, esimerkiksi The Big Broadcast (1938), Kummitusyö (1939) ja Valkonaama (1948). 1940-luku oli hänen elokuvauransa kulta-aikaa. Hän sai neljä Oscar-kunniapalkintoa vuosina 1941−1966 ja useita muita tunnustuspalkintoja. Hänestä tuli hyvätuloinen viihdyttäjä. Valtavan suositut road moviet Bing Crosbyn ja Dorothy Lamourin kanssa aloitettiin 1940.
Sadan vuoden iän saavuttanut Hope kuoli keuhkokuumeeseen kotonaan Toluca Lakessa.
Aiheesta muualla

Wikimedia Commonsissa on kuvia tai muita tiedostoja aiheesta .
Bob Hopen viralliset verkkosivut
Bob Hope Internet Movie Databasessa. (englanniksi)
WebGL

| WebGL |
| --- | --- |

Tiedot
Ohjelmistotyyppi:  ohjelmointirajapinta
Aiheesta muualla
Verkkosivusto
WebGL on ohjelmointirajapinta, jonka avulla JavaScriptistä voi käyttää 3D- ja 2D-grafiikan kiihdytystä verkkoselaimessa ilman erillisiä laajennuksia. WebGL muistuttaa läheisesti OpenGL ES 2.0 -standardia. Tuki on mukana useimmissa moderneissa verkkoselaimissa, mutta myös käyttäjän laitteiston on tuettava vastaavia ominaisuuksia niiden käyttämiseen.
WebGL:ää ennen Mozilla Foundation teki kokeiluita HTML:n canvas-elementin ja OpenGL:n kanssa. Myöhemmin tästä tuli Khronos Groupin standardi, joka sai laajasti tukea.
MHP

MHP eli Multimedia Home Platform on DVB-konsortion (Digital Video Broadcasting Project) digitaalisovittimia varten suunnittelema Java-ympäristö. Ympäristö on middlewarea ja koostuu joukosta ohjelmointirajapintoja (API, Application Programming Interface), jotka kääntävät saamansa Xlet-sovellukset laitteiston ymmärtämään muotoon.
MHP Suomessa

MHP tunnettiin Suomessa nimellä Supertekstitv, ja se oli Digi-TV:n suunnittelu- ja käyttöönottovaiheessa keskeisenä pidetty television kaksisuuntaistava tietoyhteiskunnan palvelu.  MHP ei kuitenkaan koskaan lyönyt itseään läpi, ja palvelu lopetettiin kaikessa hiljaisuudessa joulukuussa 2007 teknisen vian katkaistua lähetyksen.
Australianhevonen

Australianhevonen valmiina töihin.
Australianhevonen on hevosrotu, joka on kehittynyt 1700-luvulla Australiaan viedyistä useista roduista. Sitä käytetään karjanpaimennukseen, matkaratsastukseen ja moniin englantilaisiin ratsastuslajeihin, etenkin pooloon ja koulu- ja esteratsastukseen. Se on luonteeltaan sisukas, vireä, rauhallinen, rohkea.
Ominaisuudet

Australianhevosella on täysveriselle tyypillinen viehättävä pää ja valpas katse. Sillä on viisto lapa, vahva selkä, syvä runko ja voimakas takaosa. Jalat ovat pitkät ja sirot. Se on kookas, nivelet eivät ole ulkonevat. Kaviot ovat hyvät. Säkäkorkeus vaihtelee 152–168 cm välillä. Se voi olla minkä värinen tahansa.
Historia

Englantilaisia täysiverisiä ja espanjalaisia hevosia vietiin Australiaan vuonna 1788, jolloin brittien ensimmäinen vankilaivue rantautui maihin. Myöhemmin maahan vietiin lisää englantilaisia täysiverisiä, arabialaisia täysiverisiä ja welsh mountain -poneja. Ne kaikki vaikuttivat nykyään australianhevosena tunnetun kestävän ja monikäyttöisen rodun kehitykseen.
Ensimmäisen maailmansodan aikana Australian armeijan ratsuväen kevyesti aseistettu rykmentti ei juurikaan käyttänyt muita rotuja, koska walerista polveutuva australianhevonen oli varsin sisukas[lähde? ]. Nykyään se on hyödyllinen yleisratsu, joka kestävyydellään ja rakenteeltaan muistuttaa englantilaista täysiveristä.
Itävallan maatalous

Itävaltalainen vuohi.
Itävallan maatalous on elinkeino, joka maassa työllistää yhä vähemmän väkeä, mutta jonka tuottavuudessa on tapahtunut sekä nousevia että väheneviä trendejä. Itävalta menetti ensimmäisessä maailmansodassa ja tavallaan jo kaksoismonarkian aikana suuren osan merkittävästä maanviljelyalueestaan, Unkarin. Maa on nykyään varsinkin länsiosastaan liian korkeaa viljelyyn, mutta talvet ovat muuttuneet leudompaan suuntaan.
Vuonna 1923 maan väestöstä 40 prosenttia työskenteli maa- ja metsätaloudessa. Nykyisin Itävalta kuuluu Euroopan unioniin ja maatalous työllistää alle kymmenen prosenttia. Edelleen tuotetaan viljaa, perunaa ja juurikasveja, mutta maan erityispiirteitä ovat karjanhoito vuoristossa, hedelmien, varsinkin päärynöiden ja omenien tuotanto sekä viininviljely etenkin Alppien itärinteillä sekä mehiläistarhaus Kärntenissä.
Viininviljely on Itävallassa keskittynyt maan alavampiin itäosien maakuntiin Ala-Itävaltaan, Burgenlandiin, Steiermarkiin ja Wieniin. Maan viineistä tunnetaan parhaiten valkoviinit Grüner Veltliner ja Riesling, joista edellistä lienevät viljelleet jo kelttiläiset. Kuitenkin Burgenland on keskittynyt punaisiin makeisiin jälkiruokaviineihin. Maan viinintuotanto on pyrkinyt voimakkaasti biodynaamisuuteen.
Aiheesta muualla

Kuvia tai muita tiedostoja aiheesta Itävallan maatalous Wikimedia Commonsissa
Punavihreys

Punavihreys viittaa politiikassa vasemmistolaisuuden ja ympäristöliikkeen eli vihreyden yhdistelmään. Suomessa punavihreyttä edustaa Vasemmistoliitto r.p. Puolue on jäsen punavihreiden puolueiden liittoumassa Pohjoismaiden vihreän vasemmiston liitto.
Vasemmisto-opiskelijoiden poliittisen ohjelman mukaan vasemmistolaisuus ja vihreys muodostavat punavihreydessä erottamattoman kokonaisuuden. Ohjelman mukaan punavihreyden ytimessä on talouden rakenteiden demokratisoiminen, sosiaalisen oikeudenmukaisuuden edistäminen sekä ympäristön kestokyvyn ja moninaisuuden turvaaminen.
Punavihreällä hallituksella tai eduskunnan punavihreällä oppositiolla viitataan myös vasemmisto- ja ympäristöpuolueiden eli sosiaalidemokraattien, vasemmistoliiton ja vihreän liiton yhteistyöhön. Vastaavia ilmaisuja ovat sinipuna ja punamulta.
Akil Thomas

| Akil Thomas |
| --- | --- |

Henkilötiedot
Syntynyt: 2. tammikuuta 2000 (ikä 24) Toronto, ON, Kanada
Kansalaisuus:   Kanada  Yhdysvallat
Jääkiekkoilija
Pelipaikka:  keskushyökkääjä
Maila:  oikea
Pituus:  183 cm
Paino:  82 kg
Seura
Seura (P):  Los Angeles Kings
Sarja:  NHL
Nyk. seura:  Ontario Reign (AHL)
Pelinumero:  26 / 14
Pelaajaura
Pääsarjaura:  2020–
NHL-varaus:  51. varaus, 2018 Los Angeles Kings
Akilah Thomas (s. 2. tammikuuta 2000 Toronto, Ontario, Kanada) on kanadalais-yhdysvaltalainen jääkiekkoilija, joka pelaa NHL-seura Los Angeles Kingsin organisaatiossa. Hän pelannee lähinnä AHL-joukkue Ontario Reignissa. Thomas on pelipaikaltaan keskushyökkääjä. Hän laukoo oikealta.
Ura > Maajoukkueura

| Mitalit> Maa:   Kanada.Miesten jääkiekko.Alle 20-v. MM-kilpailut  | Mitalit> Maa:   Kanada.Miesten jääkiekko.Alle 20-v. MM-kilpailut  | Mitalit> Maa:   Kanada.Miesten jääkiekko.Alle 20-v. MM-kilpailut  | Maa:   Kanada> Miesten jääkiekko. |
| --- | --- | --- | --- |
|  Kultaa | Tšekki 2020 | jääkiekko |  |
| Ivan Hlinkan muistoturnaus  | Ivan Hlinkan muistoturnaus  | Ivan Hlinkan muistoturnaus  |  |
|  Kultaa | Břeclav 2017 | jääkiekko |  |
Thomas pelasi alle 20-vuotiaiden MM-kilpailuissa vuonna 2020. Hän teki turnauksen ainoan maalinsa finaaliottelussa Venäjää vastaan, jolloin Thomas teki Kanadan maailmanmestaruuden ratkaisseen 4–3-voittomaalin kolmannen erän lopulla ajassa 56.20. Hän pelasi myös alle 18-vuotiaiden MM-kilpailuissa vuosina 2017 ja 2018.
Thomas pelasi myös alle 18-vuotiaiden Ivan Hlinkan muistoturnauksessa vuonna 2017, jolloin hän voitti kultaa. Thomas edusti myös Canada Whiten joukkuetta World U-17 Hockey Challengessa vuonna 2016, jolloin hän toimi joukkueensa varakapteenina.
Pelityyli

Thomas on luonnehtinut itseään pelityyliltään kahden suunnan pelintekijäksi, joka ensisijaisesti syöttää laukomisen sijaan. Muuan ISS Hockey on verrannut häntä pelityyliltään Jonathan Toewsiin. Niagara IceDogsin kykyjenetsijä John Neville vertasi Thomasia vuonna 2016 sekoitukseksi seuran entistä pelaajaa Alex Friesenia sekä Nazem Kadria.
Muuta

Thomasin isä Kahlil pelasi omalla urallaan hyökkääjänä parhaimmillaan IHL- ja AHL-tasoilla. Hän toimii nykyään FPHL-joukkue Motor City Rockersin päävalmentajana ja GM:nä. Myös Akilin setä Leo Thomas pelasi omalla urallaan hyökkääjänä parhaimmillaan AHL-tasolla. Akil Thomasilla on yhdysvaltalaisen äitinsä puolelta barbadoslaisia sukujuuria.
Thomas esiintyi cameo-roolissa vuonna 2016 julkaistussa dokumenttielokuvassa Soul On Ice: Past, Present, & Future. Elokuvan ohjannut Damon Kwame Mason oli Thomasin perhetuttava. Thomas johtaa myös Zale Apparel -nimistä vaateyritystä yhdessä ystävänsä Ethan Low'n kanssa. Yritys ottaa tuotteisiinsa vaikutteita Thomasin barbadoslaisesta taustasta.
British Science Fiction Award

| British Science Fiction Award |
| --- | --- |
Palkinnon antaja:  British Science Fiction Association
Maa:  Yhdistynyt kuningaskunta
Ensimmäinen palkinto:  1970
Virallinen internet-sivu
British Science Fiction Award eli BSFA-palkinto on vuosittain myönnettävä kirjallisuuspalkinto tieteiskirjallisuudelle. Palkinto on myönnetty vuodesta 1970 lähtien.
Palkinnon myöntää brittiläinen British Science Fiction Association (BSFA), jonka jäsenet valitsevat palkinnon ehdokkaat ja sen voittajat.
Palkintosarjat

BSFA Award for Best Novel (Paras romaani)
BSFA Award for Best Short Fiction (Paras novelli)
BSFA Award for Best Non-Fiction (Paras ei-fiktio)
BSFA Award for Best Artwork (Paras taideteos)
Entiset kategoriat:
BSFA Award for Best Media
Aiheesta muualla

BSFA:n viralliset sivut
Luettelo voittajista Worlds Without End -sivustolla (englanniksi)
Tämä artikkeli tai sen osa on käännetty tai siihen on haettu tietoja muunkielisen Wikipedian artikkelista. 
Alkuperäinen artikkeli: en:BSFA Award
Käännös suomeksi
Dalip Singh

| Dalip Singh |
| --- | --- |
 Dalip Singh vuonna 2008.
Henkilötiedot
Syntynyt: 27. elokuuta 1972 (ikä 52) Dhiraina, Intia
Kansalaisuus:   Intia
Showpainija
Kehänimet:  The Great Khali Giant Singh
Aktiivisena:  2000–
Pituus:  215 cm
Paino:  157 kg
Dalip Singh Rana (s. 27. elokuuta 1972 Dhirana, Himachal Pradesh, Intia) on intialainen showpainija, joka paini WWE-promootiossa vuodet 2006–2014. Hänet tunnetaan paininimellä The Great Khali eli ”Suuri Khali”. WWE:n mukaan hän on 215 cm pitkä ja painaa 157 kiloa. Ennen showpainiuraansa hän toimi poliisina Punjabissa.
WWE:ssä hän voitti yhden kerran World Heavyweight Champion- ja yhden kerran Slammy Award -palkinnon. Hän on esiintynyt Hollywood- sekä Bollywood-elokuvissa.
Filmografia

| Vuosi | Elokuva | Rooli | Muuta |
| --- | --- | --- | --- |
| 2005 | Luunmurskaajat | Turley |  |
| 2008 | Salainen agentti 86 | Dalip |  |
| 2010 | MacGruber | Tug Phelps |  |
| 2010 | Kushti | Ramakrishna |  |
| 2010 | Ramaa: The Saviour | Vali |  |
| 2010 | The A-Team | Chop Shop Guy |  |
| 2012 | Sur la piste du Marsupilami | Bolo | Ranskalainen elokuva |
Aiheesta muualla

Wikimedia Commonsissa on kuvia tai muita tiedostoja aiheesta .
Dalip Singh Internet Movie Databasessa. (englanniksi)
Abdullah Gül

| Abdullah Gül |
| --- | --- |
 Abdullah Gül vuonna 2011.
 Turkin 11. presidentti
 28. elokuuta 2007 – 28. elokuuta 2014  
Pääministeri:  Recep Tayyip Erdoğan
Edeltäjä:  Ahmet Necdet Sezer
Seuraaja:  Recep Tayyip Erdoğan
Turkin pääministeri
 18. marraskuuta 2002 – 14. maaliskuuta 2003  
Edeltäjä:  Bülent Ecevit
Seuraaja:  Recep Tayyip Erdoğan
Turkin ulkoministeri
 14. maaliskuuta 2003 – 28. elokuuta 2007  
Edeltäjä:  Yaşar Yakış
Seuraaja:  Ali Babacan
Henkilötiedot
Syntynyt: 29. lokakuuta 1950 (ikä 73)  Kayseri, Turkki
Puoliso:  Hayrünnisa Gül
Tiedot
Puolue:  Hyvinvointi (1991–1997) Hyve (1997–2001) AKP (2001–2007)
Uskonto:  sunnalaisuus
 Nimikirjoitus
Aiheesta muualla
www.abdullahgul.gen.tr/EN/main.asp
Abdullah Gül (s. 29. lokakuuta 1950 Kayseri) on turkkilainen AKP-puolueen poliitikko, joka oli Turkin presidentti 2007–2014. Ennen presidenttiyttään hän toimi pääministerinä vuosina 2002–2003 ja Recep Tayyip Erdoğanin hallituksen ulkoministerinä 2003–2007. Gülin valinta AKP-puolueen presidenttiehdokkaaksi keväällä 2007 aloitti maassa vakavan poliittisen kriisin. Uusien vaalien jälkeen Gül valittiin presidentiksi 28. elokuuta 2007.
Elämäkerta

Gül syntyi Kayserissa arabiperheeseen. Hän meni naimisiin äitinsä valitseman puolison kanssa vuonna 1980. Hayrünisa Özyurt oli 14 kun heidät esiteltiin, puolet Gülia nuorempi, mutta pariskunta odotti lailliseen naimisiinmenoikään, joka on 15 vuotta, ennen avioliiton solmimista.
Gül opiskeli taloustiedettä Istanbulin yliopistossa ja myös väitteli siellä 1983. Hän opiskeli kaksi vuotta myös Lontoossa ja Exeterissä. Gül jatkoi akateemisella uralla ja työskenteli 1983–1991 Saudi-Arabiassa Islamilaisessa kehityspankissa (IDB).
Gül lähti politiikkaan jo opiskeluvuosinaan ja liittyi yliopistossa islamistis-nationalistisen Millî Türk Talebe Birliğin jäseneksi. Hänet valittiin hyvinvointipuolueen (Refah Partisi; RP) ehdokkaana parlamenttiin 1991 ja 1995 sekä Fazilet Partisin ehdokkaana 1999. Hän oli perustamassa AKP-puoluetta ja valittiin sen edustajana 2002 ja nimitettiin marraskuussa 2002 pääministeriksi. Recep Tayyip Erdoğan seurasi häntä pääministerinä maaliskuussa 2003 ja Gül siirtyi ulkoministerin tehtäviin. Hän neuvotteli mm. Yhdysvaltain kanssa joukkojen sijoittamisesta Turkkiin Irakin-hyökkäystä varten, sekä yritti parantaa suhteita Syyriaan, Keski-Aasian ja Kaukasian turkkilaisten kielten puhujiin ja Euroopan unioniin.
Pääministeri Erdoğan ilmoitti 24. huhtikuuta 2007 Gülin olevan hallitsevan AKP:n ehdokas vuoden 2007 presidentin valinnassa. Sekulaari oppositio piti Gülia liian uskonnollisena, pääasiassa koska hänen vaimonsa käyttää huntua. Sen käyttö on kiellettyä valtion laitoksissa, kuten yliopistoissa ja presidentinpalatsissa. Aiempi tiukan sekulaari presidentti Ahmet Necdet Sezer oli estänyt veto-oikeudellaan useita AKP:n päätöksiä, joiden hän katsoi rikkovan perustuslain määräämää uskonnon ja valtion erottamista.
Yli 300 000 protestoijaa osoitti mieltään Ankaran keskustassa Güliä vastaan kaksi päivää ennen presidenttiehdokkaiden ilmoittamisen alkamista. Huhtikuun lopussa heitä oli miljoona. Mielenosoittajat julistivat, ”etteivät he tahdo imaamia presidentiksi”.
Kun opposition ulosmarssi parlamentista esti presidentin valinnan, Gül luopui ehdokkuudestaan 6. toukokuuta 2007.
Kriisin ja ennenaikaisesti järjestettyjen vaalien jälkeen AKP vahvisti kannatustaan yli 12 prosenttiyksikköä ja Gül asetettiin uudelleen ehdolle presidentiksi uuden parlamentin kokoonnuttua.
Aiheesta muualla

Profile: Abdullah Gul BBC News.  28.8.2007. Viitattu 21.6.2020. (englanniksi)
Bendern, Paul de: One million Turks rally against government Reuters.  29.4.2007. Viitattu 21.6.2020. (englanniksi)
Bendern, Paul de: One million Turks protest ahead of early elections Reuters.  13.5.2007. Viitattu 21.6.2020. (englanniksi)
| 0 | 1 | 2 |
| --- | --- | --- |
| Edeltäjä: Bülent Ecevit | Turkin pääministerit 2002−2003 | Seuraaja: Recep Tayyip Erdoğan |
| 0 | 1 | 2 |
| --- | --- | --- |
| Edeltäjä: Ahmet Necdet Sezer | Turkin presidentti 2007−2014 | Seuraaja: Recep Tayyip Erdoğan |
Turkin pääministerit
Kemal Atatürk
Fevzi Çakmak
Rauf Orbay
Fethi Okyar
İsmet İnönü
Fethi Okyar
İsmet İnönü
Celâl Bayar
Refik Saydam
Ahmet Fikri Tüzer
Şükrü Saracoğlu
Recep Peker
Hasan Saka
Şemsettin Günaltay
Adnan Menderes
Cemal Gürsel
Fahri Özdilek
İsmet İnönü
Suat Hayri Ürgüplü
Süleyman Demirel
Nihat Erim
Ferit Melen
Naim Talu
Bülent Ecevit
Sadi Irmak
Süleyman Demirel
Bülent Ecevit
Süleyman Demirel
Bülent Ecevit
Süleyman Demirel
Bülent Ulusu
Turgut Özal
Ali Bozer
Yıldırım Akbulut
Mesut Yılmaz
Süleyman Demirel
Erdal İnönü
Tansu Çiller
Mesut Yılmaz
Necmettin Erbakan
Mesut Yılmaz
Bülent Ecevit
Abdullah Gül
Recep Tayyip Erdoğan
Ahmet Davutoğlu
Binali Yıldırım
Turkin presidentit
Kemal Atatürk (1923–1938) | İsmet İnönü (1938–1950) | Celal Bayar (1950–1960) | Cemal Gürsel (1960–1966) | Cevdet Sunay (1966–1973) | Fahri Korutürk (1973–1980) | Kenan Evren (1980–1989) | Turgut Özal (1989–1993) | Süleyman Demirel (1993–2000) | Ahmet Necdet Sezer (2000–2007) | Abdullah Gül (2007–2014) | Recep Tayyip Erdoğan (2014–)
Toivo Ryynänen

Toivo Ryynänen oli kuhmolainen koneenkuljettaja, joka tunnetaan parhaiten Jaakko Tepon esittämistä kappaleista, joissa Ruikonperällä asuva Toivo "Topi" Ryynänen on usein esiintynyt päähenkilönä. Toisin kuin useimmat Tepon laulujen henkilöt, Toivo Ryynänen oli todellinen henkilö, Tepon pitkäaikainen ystävä.
Kuopion Teatteri Rauhalahti esitti kesällä 2021 huumorimusikaalia nimeltä Toivo Ryynäsen Elämä & Teot. Sen ohjasi Ismo Apell ja Toivo Ryynästä esitti Jamppa Kääriäinen.
Akatemiaprofessori

Akatemiaprofessori on tutkija, jonka akatemia on nimittänyt professoriksi tai jolle akatemia on myöntänyt professorin arvonimen. Myöntäjänä ei siis ole yliopisto. Tällaisia professoreita on Suomessa, Venäjällä ja joissakin muissa maissa. Akatemiaprofessoriksi voidaan nimittää ansioitunut tutkija, joka edistää tutkimusta oman tieteenalansa piirissä.
Suomessa nimittäjänä toimii Suomen Akatemia, joka on perustutkimuksen valtiollinen rahoitusorganisaatio. Tehtävä on tarkoitettu määräaikaiseen täysipäiväiseen tutkimustyöhön. Akatemiaprofessori toteuttaa omaa tutkimussuunnitelmaansa, johtaa tutkimusryhmänsä työtä ja antaa ohjausta nuorille tieteenharjoittajille. Akatemiaprofessorijärjestelmä syntyi vuonna 1970, kun Suomen Akatemia muodostettiin uudelleen ja kun akateemikon virkojen tilalle luotiin määräaikaisten tutkijaprofessoreiden järjestelmä. Vuonna 1995 virkanimikkeeksi vaihdettiin akatemiaprofessori.
Akatemiaprofessorin tehtävä on viisivuotinen. Heidän määränsä on vähentynyt 2010-luvun puolivälin jälkeen (vuonna 2020 yhteensä 26 virkaa; vuonna 2015: 42).
Kaksi professuuria on varattu tiettyjen tieteenalojen tutkimukseen: Minna Canth -akatemiaprofessuurin tutkimusala on tasa-arvon ja sukupuolentutkimus. Martti Ahtisaari -akatemiaprofessuurin ala on kansainvälinen konfliktien hallinta. Ensin mainittuun valittiin 1999–2004 ensimmäisenä Ulla Vuorela ja jälkimmäiseen 2013– ensimmäisenä hollantilainen oikeustieteilijä Jan Klabbers.
Akatemiaprofessorit Suomessa > Historiaa > Akatemiaprofessorit vuonna 2023

Vuoden 2023 marraskuussa akatemiaprofessorin tehtävässä olleet henkilöt:
| Nimi | Organisaatio | Kaudet |
| --- | --- | --- |
| Aaltonen, LauriLauri Aaltonen | HY | 2002–2007, 2008–2012, 2013–2017,  2019–2023 |
| Mappes, JohannaJohanna Mappes | JY | 2009–2013, 2019–2023 |
| Salmi, TapioTapio Salmi | ÅA | 2009–2013, 2019–2023 |
| Jernvall, JukkaJukka Jernvall | HY | 2010–2014, 2015–2019, 2021–2026 |
| Raitakari, OlliOlli Raitakari | TY | 2012–2016, 2019–2023 |
| Helariutta, YrjöYrjö Helariutta | HY | 2013–2017, 2021–2026 |
| Lassas, MattiMatti Lassas | HY | 2014–2018, 2019-2023 |
| Wartiovaara, AnuAnu Wartiovaara | HY | 2017–2021, 2021–2026 |
| Lappalainen, PekkaPekka Lappalainen | HY | 2019–2023 |
| Liljeroth, PeterPeter Liljeroth | AY | 2019–2023 |
| Peräkylä, AnssiAnssi Peräkylä | HY | 2019–2023 |
| Rummukainen, KariKari Rummukainen | HY | 2019–2023 |
| Ihalainen, PasiPasi Ihalainen | JY | 2021–2026 |
| Laaksonen, AriAri Laaksonen | Ilmatieteen laitos ja ISY | 2021–2026 |
| Muinonen, KarriKarri Muinonen | HY | 2021–2026 |
| Ovaskainen, OtsoOtso Ovaskainen | JY | 2021–2026 |
| Pihlajamäki, HeikkiHeikki Pihlajamäki | HY | 2021–2026 |
| Salmela-Aro, KatariinaKatariina Salmela-Aro | HY | 2021–2026 |
| Zhao, GuoyingGuoying Zhao | OY | 2021–2026 |
Akatemiaprofessorit muissa maissa

Akatemiaprofessoreja toimii myös Venäjällä:
Venäjän tiedeakatemia: 713 akatemiaprofessoria (vuonna 2024)
Venäjän koulutusakatemia: 71 akatemiaprofessori (vuonna 2024); ja eräissä muissa maissa, esimerkiksi Kazakstanin alueellinen johtoakatemia (~100 professorit, vuonna 2018).
Lisäksi Kiinassa voi Kiinan tiedeakatemia myöntää "Kiinan tiedeakatemian Einstein-professorin" aseman (engl. Einstein Professor of the Chinese Academy of Sciences) erinomaisille ulkomaisille tutkijoille.
Nestepakkauskartonki

Nestepakkauskartonki on nesteiden pakkaamiseen valmistettua kartonkia. Nestepakkauskartonkien kehittely alkoi 1900-luvulla, mutta varsinaisia kaupallisia sovelluksia ilmestyi vasta 1930-luvulla. Nestepakkauskartonkien kehitys jatkui toisen maailmansodan jälkeen. Nestepakkauskartonkia valmistetaan sellukartongin, taivekartongin ja kraftlinerin pohjalta. Kullekin pakkaustyypille voidaan räätälöidä omanlaatuisensa nestepakkauskartonki.